《贺新郎·父老持杯水》
宋代·佚名

父老持杯水。叹世间、公论无情，是非易位。来饯花封贤令尹，是是攀辕耳语。留不住、青原抚字。蓦地风波平地起，算十常、八九乖人意。无处著，不平气。浩然一曲歌归去。问城郭田园，曾荒尤未。亲旧过从同一笑，不羡浮云富贵。任造物、小儿厮戏。失马安知非是福，况庙庭、侑祀方思魏。天定也，诏书至。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。